‘हम’ अस्तित्व से जिसका सम्बन्ध या लगाव हम के लिए होता है, वह व्यक्ति, वस्तु और स्थान ‘हमार’ कहलाता है और तुम के लाभ के लिए जो होता है, वह ‘तोहार’ कहलाता है यह ‘हम’ और ‘हमार’ तथा ‘तुम’ और तोहार मात्र एक भ्रम ही है क्योंकि जब तू भी ‘हम’ ही है, और हम को भी ‘तुम’ ही कहता है तो प्रत्येक तुम ‘हम’ और प्रत्येक हम ‘तुम ही है तो भेद किस बात का अर्थात् कोई भेद नहीं, कोई हिस्सा बँटवारा नहीं, तो फिर हमार और तोहार ही कहाँ रहा ? जब हमार और तोहार, हम और तुम से सम्बंधित होने मात्र से ही होना है और हम और तुम दो है ही नहीं। एक ही ‘हम’ का मात्र व्यवहार व्यवस्था हेतु दो रूप हैं अन्यथा दोनों एक ही है, तो हमार और तोहार भी दोनों एक ही हम का हुआ, जो समस्त शरीरों के भीतर कायम है। अन्ततः हमें यही कहना ही पड़ेगा कि समस्त शरीर एकमात्र ‘हम’ या ‘मैं’ द्वारा ही चालित होते हैं, अर्थात् सृष्टि में जीतने भी जीव या प्राणी हैं, सबके अन्दर से एकमात्र ‘हम’ या ‘मैं’ का उच्चारण होता है। तुम तो मात्र व्यवहार हेतु ही ‘हम’ का ही दूसरा रूप (डबल रोल) है।